Tomáš Ulej

Tomáš Ulej (* 10. február 1987, Martin) je slovenský spisovateľ a novinár.

V roku 2009 absolvoval bakalárske štúdium žurnalistiky na Filozofickej fakulte Univerzity Komenského v Bratislave.Tomáš Ulej. In:  Magisterské štúdium masmédií absolvoval v roku 2011 na Paneurópskej vysokej škole.

V rokoch 20042014 pôsobil ako redaktor v denníku SME, kde v roku 2006 inicioval projekt digitalizovanej zbierky diel Zlatý fond denníka SME. Po vstupe Penty do vydavateľstva Petit Press v roku 2014 prešiel do novovzniknutého Denníka N.

Býva uvádzaný ako autor prvého slovenského podcastu, ktorý vydal v roku 2005 na svojom webe Niemand.sk.

Od roku 2012 pracuje v sieti kníhkupectiev Martinus, v súčasnosti (2023) ako manažér explore tímu, ktorý sa venuje okrem iného aplikáciám umelej inteligencie v odporúčacích algoritmoch.

Literárne debutoval zbierkou aforizmov Ale (2012), za ktorú získal Cenu Ivana Kraska za debut v literatúre. V roku 2013 bol nominovaný na Novinársku cenu za sériu komentárov „Listy z webu“. V roku 2014 mu vyšla druhá knižná zbierka aforizmov Bodaj bi!.  – Knihy Tomáša Uleja

 Dielo 
 2012 – Ale (zbierka aforizmov; Cena Ivana Kraska)
 2012 – Preto s Lebom (elektronická kniha aforizmov a krátkych básní)
 2014 – Bodaj bi! (zbierka aforizmov a epigramov)
 2018 – Žuvot (zbierka aforizmov a epigramov)
 2024 – Zas píš! (zbierka aforizmov a epigramov)

 Referencie 

 Externé odkazy 
 Osobný web
 Tomáš Ulej – zoznam článkov autora na webe denníka SME (20042014)
 Tomáš Ulej – zoznam článkov autora na webe Denníka N (2015súčasnosť)
 Tomáš Ulej – blog na webe denníka SME (20042007)
 Tomáš Ulej digitalizuje staré knihy, no aj on hovorí, že autorské právo je posvätné – rozhovor v Denníku N (2017)

Kategória:Osobnosti z Martina
Kategória:Slovenskí novinári
Kategória:Slovenskí blogeri
Kategória:Slovenskí básnici
Kategória:SME
Kategória:Laureáti Ceny Ivana Kraska
Kategória:Absolventi Filozofickej fakulty Univerzity Komenského v Bratislave
Kategória:Absolventi Paneurópskej vysokej školy